Un medic de la Spitalul din Arad s-a întors din concediu din Grecia, infectat cu Covid-19. Alți doi medici, testați pozitiv.
Trei medici de la Spitalul Clinic Județean Arad au fost testați pozitiv la coronavirus. Este vorba despre un medic ORL, unul de ortopedie și un pediatru. Potrivit anchetei epidemiologice, medicul rezident ortoped s-a infectat în perioada concediului de odihnă, în Grecia.
Un medic ORL, unul de ortopedie și un pediatru de la Spitalul Clinic Județean Arad au ieșit pozitivi la testul pentru coronavirus. Unul s-a infectat în contact cu un pacient din zonă carantinată, altul în timpul liber, iar medicul ortoped pare să se fi infectat în concediul petrecut în Grecia.Potrivit reprezentanților Spitalului Clinic Județean Arad, trei medici, dintre care unul rezident, au fost diagnosticați pozitiv cu virusul SARS-CoV-2.Conform anchetei epidemiologice, unul dintre medici, care își desfășoră activitatea în cadrul Secției Clinice ORL, s-a infectat în urma contactului cu persoane care provin dintr-una dintre localitățile carantinate ale județului Arad."Medicul nu a intrat în contact cu pacienții secției și a solicitat testarea", menționează reprezentanții Spitalului, într-un comunicat de presă, transmis miercuri.Medicul pediatru a fost depistat pozitiv înainte de întoarcerea din zile libere plătite, conform protocolului stabilit la nivelul spitalului.În privința medicului rezident ortoped, ancheta epidemiologică arată că s-a infectat în perioada concediului de odihnă, efectuat în Grecia, deoarece, spun reprezentanții unității medicale, la plecare, testul a fost negativ, iar testul de control, făcut înainte de începerea activității pe secție, a ieșit pozitiv.